謝人惠米線
作者：謝枋得
朝代：宋

paragraphs: 玉粒百穀王，有功滿人寰。
舂磨作瓊屑，飛雷落九關。
翕張化瑶線，弦直又可彎。
湯鑊海沸騰，玉龍自相扳。
銀濤滾雪浪，出沒幾漩澴。
有味勝湯餠，飫歌不愁癏。
包裹數十里，瑩潔無點班。
興師遠持糒，此物正可頒。
千萬一日飽，不費金數鍰。
長安權貴人，五鼎靳笑顔。
玉食過九重，恨無土宇版。
豈知有瓊糜，天雨到市闤。
願獻空峒帝，馬迷龍難攀。